打完波好肚餓,要即刻食餐飽先得,九龍城咁多野食,都唔會餓親,但係就係因為太多選擇,所以商量都商量左十五分鐘!最後入左嚟,原因係,經濟實惠!要左半隻咸雞,胡椒豬肚湯,牛河,牙帶魚(凍食),鹵水拚盆,咸雞唔係真係好咸,但係有雞味,胡椒豬肚湯豬肚好多舊,多到食唔哂!牛河沙爹好味,大大碟,又係慌係你會食唔哂咁!牙帶魚(凍食)炸得幾好味,好過次次食大眼雞,有新意!鹵水拚盆都幾入味!最好食係豬腩肉!抵食係佢地一大賣點!